Barlubekdunol (Perissodactyla)

Barlubekdunol (Perissodactyla) tir tan moukolaf veem ( Mammalia pula ). Gan Owen bak 1848 taneon zo pimtayar.

 Pimtara 
 Pulara 
Bat veem vas okolafa yasa isu vaeskolafa isu beicekolafa ruldar. Kotbata katca gu dira va lubekafa metolokuca ( vas tanoy ok baroy lubek ) ke radiminia zo adalad. San-peroya refa kruldesa katca vas kimi ke katceem abdion kruldeyes moe Tawava tadled.

 Irubaxo 
Yaseem ke bat veem koe milackafo is pokeckafo irubaxo tigir. Okolaf yasolk goviton koe werda is afrikafo ok asiafo letaxo tigid, kore koe kotrafa tamava wetce kwaf sulem ik bonol tigid ; beicekolaf katcolk isu vaeskolaf va wedafa anameda ke asiafa bwaala abdualbad voxe koe Afrika is Geefa Amerika dere tigid.

 Kira 
Nekev dofa altoza icde lubekeem, barlubekdunol va jontika amidaca icde giltira is lum is altokor atoed. Beicekol va olgafa alma sodir, solve kotar veemolk va drumef im keve cugak ke alto sodir, vaxe bene ault is yinaxa ke okol. Dere tid zegodaf sulem : aldo ke vaeskol tir vas 150 kg- ; telo ke beicekol dile luxeon tir vas lo toloy decitor.

 Nazbalkera 
Dum kot moukol, bat dunol va oc sotrumapar. Okol is beicekol sotid tawavofamaf sulem ise va tolonga ta nazbalkera anton tazukad.

 Malestura 
Barlubekdunoleem sotir werdtoraf ise va ruxafa sinka ke gedraf ord malestur.

 Vexala dem yaseem 
Sedme Mammal Species of the World (siatos ke 2005), bat veem vas 3 yasa ruldar :
 Okol (Equidae) (Gray, 1821)
 Vaeskol (Tapiridae) (Gray, 1821)
 Beicekol (Rhinocerotidae) (Gray, 1821)

 Pulasa vuestexa is klita 
 (en) vuest- : Mammal Species of the World (v- 3, 2005) : PERISSODACTYLA (Owen, 1848)
 (en) vuest- : CITES : PERISSODACTYLA
 (en) vuest- : UICN : veem PERISSODACTYLA (Owen, 1848)
 (en, fr) vuest- : ITIS : PERISSODACTYLA (Owen, 1848)
 (en) vuest- : Tree of Life Web Project : PERISSODACTYLA
 (en) vuest- : Catalogue of Life : PERISSODACTYLA (Owen, 1848)
 (en) vuest- : Paleobiology Database : PERISSODACTYLA (Owen, 1848)
 (en) vuest- : Animal Diversity Web : PERISSODACTYLA
 (en) vuest- : NCBI : PERISSODACTYLA
 Ara vuestexa 
 Barlubekdunol (Perissodactyla) dene Wikispecies
</small>

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)

Barlubekdunol (Perissodactyla)
Barlubekdunol (Perissodactyla)
Barlubekdunol (Perissodactyla)